
[bookmark: _Toc173467932]Søknad/tildeling av NM 	
 
Søknader til Norgesmesterskap, Nordisk ungdomsmesterskap og evnt andre
mesterskap, sendes til forbundsstyret etter oppfordring av administrasjon, og teknisk
arrangør bestemmes av forbundsstyret.
Det skal settes en fristdato for når søknader for de forskjellige mesterskap skal sendes inn og
forbundsstyret kan tildele inntil 3 år på rad for en arrangør.
Arrangøren må ha gjennomgått og være registrert som «Rent idrettslag». 
 
[bookmark: _Toc173467933]Dato 
 
NM innendørs arrangeres helgen før Palmesøndagshelgen. Forbundsstyret kan dispensere fra regelen om tidspunkt. 
 
Datoen for NM Skive fastsettes hvert år av Forbundsstyret, og avholdes i løpet av første halvdel av august. Forbundsstyret kan dispensere fra regelen om tidspunkt. 
 
 
[bookmark: _Toc173467934]Gjennomføringen 
 
Innendørs og utendørs avvikles mesterskapet over 2 eller 3 dager. 
Behørige offentlige tillatelser må være avklart på forhånd og være informert om arrangementet. Her kan nevnes: Kommune, brannvesen, veimyndighet, helsevesen og politimyndighet. 

 		Tips og triks
· Stoler er alltid en mangelvare 
· Sørg for at flere kan samme jobb om noen skulle bli syke
· NM program bør lages så sent som mulig, ved feil i programmet blir ting mindre oversiktlig 
· Deltagerpakker bør forberedes i god tid (inkl bestilling av nok sikkerhetsnåler)

 
[bookmark: _Toc173467935]Individuelt 
 
[bookmark: _Toc173467936]Innledning 
Innendørs: Det skytes 60 piler på 18 meter med påfølgende lag-, eliminering- og finaleskyting.  
Skive: Det skytes en 720-runde med påfølgende lag-, eliminering- og finaleskyting 
 
[bookmark: _Toc173467937]Finaleskyting / eliminering 
Det skytes 15 piler i alle finaleomganger for compound-klassene.  
 
For de øvrige klassene skyter man sett-skyting hvor den første skytter som oppnår 6 sett-poeng i en match erklæres som vinner og avanserer videre til neste runde inntil en eventuell finale. Man skyter 3-pilsserier i alle individuelle matcher.  
 
Er det poenglikhet i kampen om å kvalifisere seg, skytes såkalt “shoot-off”.  
Dette er en avgjørende omgang på 1 pil mellom de aktuelle skyttere (3 piler for lag).  
 
Individuelt: 
Her avgjøres det etter at skytterne skyter 1 pil og den pil som er nærmest senter avgjøre matchen.  
· Dersom det fortsatt står likt, fortsetter man å skyte enkeltskudd “nærmest senter” til avgjørelsen foreligger.  
· Skytetiden er 40 sekunder 
· Denne skytingen foretas på nye skiver 
 
Hvis ingen av skytterne får tellende treff, skytes det på nytt. 
 
Lag: 
Hvert av lagene skyter tre skudd (ett fra hver av skytterne) og det lag med høyest resultat vinner.  
· Dersom resultatet er likt, vinner det lag som har pilen nærmest skivens senter.  
· Står det fortsatt likt, vinner det lag som har pil nr. 2 (og evnt. pil nr. 3) nærmest senter.  
 
 
[bookmark: _Toc173467938]Lag 
 
Et lag består av 3 skyttere fra samme klubb som skyter samme divisjon og avstand  
(innendørs skivestørrelse) Hver klubb kan delta med flere lag i hver klasse. Lagene kvalifiseres for eliminasjon og finaler i henhold til de resultater som er oppnådd i kvalifiseringsrunden.  En klubb kan delta med flere lag, der en klubb sine tre beste skyttere kvalifiserer som lag 1, de neste tre skyttere som lag 2 osv.  Kun én skytter pr. lag kan endres.    
 
Medaljeutdelingen skal skje så snart lagskytingen er avsluttet. Arrangøren kan velge å gjøre dette etter hver pulje, dersom det skytes flere puljer. 
 
Lagfinalene skytes etter at individuell kvalifisering er avsluttet på mesterskapets første dag (eventuelt andre dag hvis mesterskapet går over 3 dager). 
Lag som går til eleminasjon- og finaleskyting er rangers i henhold til scorene i den individuelle kvalifiseringen. Hver match består av 4 serier av 6 piler, to fra hver av skytterne. Tiden startes og stoppes i det skytterene passerer 1 – meterslinjen. 
 	



[bookmark: _Toc173467939]Praktisk gjennomføring 

Organisering av banemannskap innendørs / utendørs 

I tillegg til Ianseopersonell skal arrangør stille med minimum 2, helst 3 personer til organisering av scorekort og navn. I tillegg bør det være en banesjef som har overordnet ansvar for banen (ved flere baner bør det være flere personer) disse bør ha som eneste arbeidsoppgave å holde oversikt og veilede resten av banemannskapet som utøver den fysiske jobben med blinkbytte og flytting av matter. 

Person 1: Banesjef
· Forholder seg mest ute på banen med baneoppsettet, holder oversikt og planlegger neste runde når skyting pågår. Det er viktig at det bare er en person (til enhver tid) med overordnet ansvar og at alle i banemannskapet vet hvem de skal forholde seg til for spørsmål. Dersom det er behov for utskiftning bør klubben ha en reserve som kan steppe inn og er like kjent med hva som er gjort og hva som skal gjøres. Spesielt utendørs innebærer dette å holde oversikt over matter som skal bytte distanser og blinker når forskjellige klasser kommer inn/ut.
 
Person 2: Scorekortansvarlig inne i Ianseoteltet 
· Når Ianseopersonell har skrevet ut scorekort skal dette inn i mapper og legges klart (med evnt navn innendørs) det er denne personens ansvar å delegere disse scorekortene videre til person 3 som delegerer dette videre til sitt respektive banemannskap

Person 3: Scorekortansvarlig på banen
· Denne personen er ansvarlig for å sørge for å få scorekort inn og ut. Imellom finalerundene skal ofte scorekort både inn og ut så det er viktig å holde orden i hvem som gjør hva og ha nok folk å ta av for et smidig arrangement. Dersom man har mannskap til det, lønner det seg nok å ha 2-4 personer som tar seg av scorekort slik at de kan begynne på hver sin side av banen og legge ut/samle inn. I tillegg til disse skal matter flyttes og blinker byttes imellom skyting. Denne personen samarbeider med person 2 som holder orden inne i Ianseo teltet sammen med Ianseopersonell.

Person 4: Navn innendørs
· Organisering av navn innendørs er en stor jobb, navn blir skrevet ut med skytterens videre matteoppstilling nede i høyre hjørne. Disse blir skrevet ut og skal legges sammen med scorekort i første runde til den respektive skytteren, men vil ikke bli skrevet ut igjen den samme dagen. Det vil også bli skrevet ut navn som ikke har tilhørende scorekort (Fordi de har walkover) Disse legges sammen på det første scorekortet til klassen sin slik at de hele tiden er i nærheten av gruppen og skal opp på matter før første runde begynner. 
 Når en match er ferdig må navnet til skytteren som tapte fjernes og navnet til vinneren tas vare på / flyttes til riktig plass. Det er viktig med en overordnet person som har kontroll videre delegerer hvem som gjør hva.  Ingenting skal gjøres uten at det er gitt beskjed om det av hovedansvarlig. Når en match er ferdig bør navn ansvarlig ta ned navnene til vinnerne og deretter kan banemannskapet nullstille tallvendere og ta ned navn som er utgått etter at navn ansvarlig har gitt tydelig beskjed om det. Deretter setter navn ansvarlig opp de nye navnene sammen med et fåtall utvalgte folk slik at navn ansvarlig fortsatt kan opprettholde kontrollen og ha oversikt over at riktig navn er på riktig sted til enhver tid. 
 			
Tips og triks
· Det er viktig med nok banemannskap, både på jobb samtidig, men også for eventuelle utskiftninger og rullering i løpet av lange dager. God planlegging er essensielt slik at man ikke ender opp med mangler
· Bruk gjerne t-skjorter / vester for å synliggjøre til dommere, utøvere og publikum hvem som er banemannskap / når et banemannskap er på jobb  
· Gode, definerte roller er viktig. Banemannskapet bør til enhver tid ha sine faste personer å gå til for arbeidsoppgaver og spørsmål


[bookmark: _Toc173467940]Førstehjelp  
 
Helsepersonell: 
· Ved banen skal det finnes personell som har tilstrekkelig opplæring i førstehjelp. 
· Plassen skal være behørig merket. 
· Helsepersonell skal inngå i arrangementets sikkerhetsopplegg og rapportere til en ansvarlig fra arrangørklubb. 

Lege: 
· Lege og ambulanse må kunne tilkalles   

Arrangørens plikt i forhold til helsepersonell: 
· Sørge for gode arbeidsforhold for helsepersonellet. 
· Helsepersonell (eks. Røde Kors eller Norsk Folkehjelp) må bestilles i god tid. 
· Kostnader tilknyttet helsepersonell (Leie av sanitetsvakt, mat og drikke etc) 
 
 
 
 
[bookmark: _Toc173467941]Sanitæranlegg 
Tilstrekkelig med sanitæranlegg må finnes i tilknytning til arenaen – både ute og inne, på banen.

[bookmark: _Toc173467942]Antidoping 
Arrangør bør sette av et toalett med tilstøtende lokaler hvor man kan ha et venterom og et dopingkontrollrom. Det bør være muligheter for å sitte, og i kontrollrommet bør det være noe som kan fungere som et bord. Kontrollområdet bør ikke være lokalisert langt unna der konkurransen finner sted. 
[bookmark: _Toc173467943]Religiøst oppholdsrom
Norge er et flerkulturelt land med mange religioner og livssyn, arrangør bes være oppmerksom på at det kan finnes individer som har behov for å be i et privat rom i løpet av et arrangement og legge til rette for fri religionsutøvelse 
[bookmark: _Toc173467944]Åpningsseremoni
Her er det vanlig at ordfører åpner mesterskapet med en tale, leder av klubben holder en tale til utøverne og nasjonalsangen spilles. Utøvere og lagledere samles på et punkt i hallen / på banen, på rekke bak tildelte plasser (skilt med klubb navn). Prosessen i sin helhet bør ikke ta mer enn 20 minutter. 



[bookmark: _Toc173467945]Speaker 
En speaker brukes under arrangementet for å gi skytterne informasjon underveis i skytingen, påminnelse om når oppvarmingen begynner, når tellende scoring begynner, matte inndeling etc. Det er viktig at det eksisterer godt høyttaleranlegg på banen som rekker over hele banen slik at skytterne kan få med seg informasjonen hvor som helst på akkreditert området. Det er også viktig å gi informasjon dersom det oppstår noen uforutsette pauser og hvor lenge det er igjen til vi startet. Skytterne skal få beskjed via speaker før skytingen fortsetter. 

[bookmark: _Toc173467946]Bane 
 
Innendørs: 
Hall med minimumsmål 20x40 m. Fortrinnsvis skal en tribune fortsette i hallens bredderetning. Det bør være et område tilgjengelig til utstyr i nærheten av skytterne. 
Det bør finnes et utprøvd og fungerende speaker-anlegg i hallen. Forbundsstyret kan gi dispensasjon utover disse kravene. 
 
[bookmark: _Toc173467947]Skiveskyting 
Fortrinnsvis en åpen slette med minimumsmål 170x155 m.  
I utgangspunktet skal banen være så stor at alle kan skyte samtidig, men Forbundsstyret kan gi dispensasjon. 
 
Ved skyting i flere puljer må alle i samme divisjon skyte samtidig for å oppnå like forhold. Dette gjelder også lagkonkurransen, som omfatter flere individuelle divisjoner. 

 
[bookmark: _Toc173467948]Media 
Media kan deles inn i 2 ansvarsområder. 
 
Media generelt: 
Her er det opp til arrangøren av mesterskapene å invitere lokale og/eller regionale medieaktører som er aktuelle i området. 
 
Streaming: 
Hvis streaming er aktuelt er dette et ansvarsområde som kan deles mellom forbund og arrangør eller på kun den ene av partene. Forbundet anbefaler et minimum på 4 personer til denne oppgaven, hvor det f.eks. brukes 2 mobile kamerateam innledende og 2 fjernbetjente kameraer under finaler. Det kreves tilgang til strøm / tørre lokaler og god nett-dekning.  
Dekning av kostnader for dette avklares i god tid før invitasjonen sendes ut. Gjennomføring må også avklares med NBF. 





[bookmark: _Toc173467949]Ianseo / Resultatservice 

Ianseo personell skal ta imot påmelding og publisere påmeldte skyttere så fort som mulig, sammen med arrangørklubb blir klasseinndelingene bestemt og puljene blir ferdigstilt. Arrangørklubb må stille med utstyr beskrevet under punkt «utstyr» for at Ianseo skal kunne fungere optimalt. Dersom ikke annet er avtalt har Ianseoansvarlig ansvar for: 
· Påmelding og publisering på nett, oppdatering av skiveoppsett 
· Konstruering av akkreditering og oversendelse av filer til trykk for dette
· Tilbakemelding til påmeldte klubber om total startkontigent 
· Elektronisk innhenting av resultater og publisering av disse underveis
· Oppsett av FoP og tidsskjema og pdf-fil til arrangørklubb for bruk andre steder
· Publisering av elektroniske scorekort (gyldig til bruk for evnt norske rekorder) 
· Utskrift av scorekort underveis i stevnet 
· Finne korrekt skytter som skal ha NBF / Kongepokal, etter enhver tid gjeldende regler
· Koble opp og til alt utstyr slik at terminalene fungerer og pakke dette ned ved endt stevne 
· Kontrollere at skrevne scorekort stemmer med de elektroniske terminalene 
· Resultatliste 

Forbundet stiller med Ianseoansvarlig og er økonomisk ansvarlig for denne personen, og arrangørklubb står fritt til å velge assistent selv, men denne skal godkjennes av Ianseo-ansvarlig i forbundet. Arrangørklubb skal bekoste Ianseoassistent etter enhver tids gjeldende satser fra forbundet. Denne stillingen kan også leies inn via forbundet, men bekostes fremdeles arrangørklubb. 
 

[bookmark: _Toc173467950]Budsjett 
 
Arrangøren må sende inn et budsjett til Forbundsstyret senest 3 måneder før påmeldingsfrist. NBFs styre skal godkjenne dette, samt deltakeravgift.  
 
Eksempler på hva som skal være med i budsjettet 
 	 
· Startkontingent (skill mellom senior og junior*)
· Premier 
· Halleie 
· Blomster 
· Matteslitasje 
· Skiver   
· Transport av materiell 
· Invitasjoner 
· NBF Stab og Sekretariat (streaming & Ianseoassistent)
· Scorekort, navneplater etc. 
· Avgift krets   
· Dommere 
· Helsepersonell 
 
 Matteslitasje kan beregnes med 20% av mattenes verdi utendørs og 25 % innendørs. Det kan ikke budsjetteres med innkjøp av matter/stativer o.l., kun slitasje. 
*Juniorer som stiller i senior klasser skal betale junior avgift


Utgifter til program kan ikke innkalkuleres da dette forventes å være en inntektskilde (annonsering, salg) 

Inntekter som ligger på siden av det arrangementstekniske, kommer arrangøren til gode og skal ikke kalkuleres i budsjettet. Eksempelvis sponsorinntekter, annonser, salg av mat og kaffe, klistremerker etc. 

· Det bør inngås en skriftlig avtale ved innleie av stab. Dette gjelder både tjeneste som ytes (resultatservice, streaming, etc.), honorar og reiseutgifter for disse. 
· Til overnatting o.l. bør forbundets samarbeidspartnere brukes (rabattkoder). 
· Arrangør sørger for overnatting til forbundets utsendte stab etter liste fra administrasjonen i forbundet. Utgifter til dette dekkes av forbundet. 
 		
Tips og triks 
· Søk fylke, kommune, bank og lokale bedrifter om sponsormidler 
· Lag budsjettet parametrisk med hensyn på deltagere slik at man lett kan regne ut forskjellig antall deltagere. Gjerne lag graf over overskudd ved gitt deltager antall. Dette er tross alt en hoved variabel når man regner ut underskudds-garanti.

[bookmark: _Toc173467951]Invitasjon/Påmelding 
 
Invitasjon sendes pr. epost til samtlige klubber i Norge og innbydelsen legges ut på NBFs hjemmeside.  
Foruten de vanlige opplysningene bør NM-innbydelsen inneholde en detaljert beskrivelse av overnattingsmuligheter. Forbundet har avtale med Thon (Kode: TH87819) og Scandic ( Scandic D-nummer: D000025221) og arrangører anbefales å ta kontakt med disse for å reservere plasser og få en gunstig pris på overnattinger. Innbydelsen skal også inneholde hvilke klasser (dersom noen) som er med å konkurrere om H.M Kongepokal(er) og Norges Bueskytterforbunds Pokal(er) og et grovt beregnet tidsskjema om arrangementets tenkte start og slutt tidspunkt. 

Avmelding / refusjon av påmeldingsavgift 
Avmelding fra arrangementet kan gjøres helt frem til konkurransestart. 
Melder man seg av før påmeldingsfristens utløp, får man refundert påmeldingsavgiften. Etter dette må man fremvise legeerklæring dersom man ønsker å få refundert påmeldingsavgiften. 
Påmeldingsavgift for lagledere er 20% av påmeldingskontingenten for senior, for hvert laglederkort. 
 
Fristen for påmelding til NM skal settes 5 uker før arrangementsdato for innendørs, og til senest 15 juni for utendørs
 
Etter at skivefordelingen er satt opp, bør denne publiseres på Ianseo og Forbundets hjemmeside. Klubbene må informeres om i hvilken pulje de forskjellige divisjoner skyter, dersom dette ikke går fram av innbydelsen. 
 
[bookmark: _Toc173467952]Divisjoner (se oppdatert regelverk)  
 
Tabellen kan lastes ned i sin helhet her:  
Lover & regler - Norges Bueskytterforbund (bueskyting.no) 
 
Man kan delta i NM fra det året man fyller 13 år, dette er en grense som på bakgrunn av NIFs regler om barneidrett er absolutt. Det er klubbens ansvar at det ikke meldes på yngre deltagere. 
 
[bookmark: _Toc173467953]Oppnevning av skyteleder og dommere 
 
Det må oppnevnes en skyteleder og minst en dommer pr. 10 matter, minimum tre. Dommere må utnevnes i god tid på forhånd. Hoveddommer oppnevnes av Forbundsstyret, gjerne etter forslag fra arrangørklubben. Det skal bare benyttes autoriserte dommere. Skyteleder bør også være autorisert dommer. Ingen av dommerne kan skyte samtidig som de dømmer. Dersom det skytes i flere puljer, kan en skytter dømme i en pulje hvor han/ hun ikke skyter. 
Hoveddommer bør være på stedet dagen før for å kontrollere banen.  
Dommerne skal ha en kompensasjon fastsatt av Forbundsstyret. Denne er på kr. 500,- pr dag Videre skal dommerne ha:  
· Dekket reiseutgifter (kilometergodtgjørelsen er p.t. 3.50, - pr/km) 
· Dekket overnatting 
· Dekket diett (gratis mat på stevnet og middag etter regning, ev. kr 400,- pr. døgn) 

Tips og triks 
· Under lagskyting er det behov for flere dommere enn under det generelle arrangementet, her kan det lønne seg å bruke dommere som allerede er på arrangementet og ikke skyter lag der det er mulig. 
· Prøv å utdanne lokale dommere, arrangør kommer godt økonomisk ut av det og det blir et kunnskapsløfte for regionen
· Hoveddommer bør gå gjennom banen alene, og først når arrangør har uttrykket at banen er klar for det. – Mange kokker, mye søl 

 


[bookmark: _Toc530143258][bookmark: _Toc530480580][bookmark: _Toc29411097][bookmark: _Toc173467954]Utstyr

Følgende utstyr må være til stede (noe av dette finnes i forbundets henger, markert * se liste):
	Utendørs
	Innendørs

	1. Matter 
2. Stativer
3. Tallvendere
4. Barduner/plugger 
5. Nummerskilt med minimum 30cm høye nummer 
6. Vindflagg (Størrelse ikke under 25 cm og ikke over 30 cm i noen retning))
7. Skiver 122 cm og 80cm seksringet skive (med scoresoner 5-10)
8. Skiveplugger
9. Merkesnor
10. Målebånd (stål)
11. Anviser for skyterekkefølge
12. Lysanlegg 
13. Høyttaleranlegg
14. Håndholdte terminaler*
15. Backstopper*
16. Klubbskilt med navn til defilering 
17. Plast bokser for oppbevaring av utstyr under regn (Ianseo-switcher)
18. Beskyttelse til terminaler for regn 
	1. Matter 
2. Stativer
3. Tallvendere
4. Nummerskilt med minimum 15cm høye nummer
5. Skiver 40cm og 60cm hele og trippel
6. Skiveplugger
7. Merkesnor
8. Målebånd (stål)
9. Merketape
10. Anviser for skyterekkefølge
11. Lysanlegg
12. Høyttaleranlegg
13. Håndholdte terminaler*
14. Backstopper*
15. Klubbskilt med navn til defilering

	  For sekretariatet
	For skyteleder

	1. Bord og stoler (minimum 4+ 2 til scorekort ansvarlig og navn) 
2. Skriver, kopimaskin
3. Mapper for scorekort*
4. Papir (180gr) 
5. Internett tilgang 
6. Tak og vegger (beskyttelse for vær) vifte om det er for varmt, varme om det er for kaldt
7. Skjøteledninger (og tilgang til strøm) 

	1. Bord og stol
2. Rødt flagg
3. Fløyte
4. Stoppeklokke
5. Styringspanel for elektroniske signalanvisere

	For dommere
	For banemannskap

	1. Startliste
2. Kalibrert buevekt
3. Stoler
4. Sol/regnskydd
5. Tildelt samlingsplass for møter
6. Samband*
7. Avstandsmåler*
	1. Kommunikasjonsutstyr
2. Tøy 


	8. 
	For streaming

	9. 
	1. Bord og stoler 
2. Strøm 
3. Internett (med kablet tilgang til Ianseo)






[bookmark: _Toc173467955]Utstyr som ligger i forbundshenger *
· Backstopper til 22 matter (+ ett pilfangernett) 
· 130 scorekort mapper 
· 110 terminaler
· Popup flagg og reklameskilt 
· 15 stk samband til dommere/Ianseo
· Avstandsmåler m/stativ 
· 1 skriver, Ianseo bør ha to
Dersom NM hengeren ikke brukes må arrangør sørge for å ha tilstrekkelig utstyr som vanligvis ligger i hengeren der det skal brukes 


 
 
 


[bookmark: _Toc173467956]Utlegg av bane 
 
Banen skal være vinklet og alle avstander skal være nøyaktig oppmålt og tydelig merket. 
Avstanden måles fra skytelinjen til et merke vertikalt under sentrum av hver matte. 
Skytemattene skal utendørs ha en helningsvinkel på 10-15 grader og innendørs 0-10 grader. 
Alle mattene må ha samme vinkel. 
På skytelinjen skal hver skytter ha minimum 90cm (utendørs) og 80 cm (innendørs) til rådighet. Midten av hver matte skal markeres på skytelinjen. 


Tips og triks: 
· Det kan være fornuftig å feste mattene godt eller sørge for at de står på et underlag med høy friksjon for å forhindre tidsbruk av at personell må flytte på matter som har flyttet på seg under pilutdragelse. 
· Bruk målbånd av stål under vinkling av bane, ikke plast/nylon
· Hvis mulig, gi skyttere mer plass på skytelinja
 
[bookmark: _Toc173467957]Utendørs 
 
· En ventelinje skal markeres minst 5 meter bak skytelinjen.  
· 3 meter foran skytelinjen skal det markeres en linje som skal brukes til å avgjøre hvorvidt en skytter kan få skyte ny pil etter å ha mistet en. 
· Mattenummerindikatorer plasseres 4 meter foran skytelinjen. 
· Der publikum har adkomstmuligheter skal det settes opp stengsel for å holde tilskuerne tilbake. Slike stengsler skal stå minst 20 meter til side for skivelinjens avslutning på 90 meter, og kan reduseres til 10 meter til side for skytelinjen. Slike stengsler skal også plasseres minst 10 meter bak ventelinjen og bak mattene slik at ingen kan passere nærmere enn 50 meter bak 90 meteren. Denne avstanden kan reduseres til 25 meter hvis det finnes tilstrekkelig sikring bak mattene. 
 
 
Tabell som viser sikkerhetsavstand til publikumssperringen ved de forskjellige avstandene: 
 
	Skyteavstand 
	Sikkerhetsmargin 

	90m 
	min. 20,0m 

	70m 
	min. 17,8m 

	60m 
	min. 16,7m 

	50m 
	min. 15,6m 

	40m 
	min. 14,4m 

	30m 
	min. 13,3m 

	20m 
	min. 12,2m 

	0m (skytelinje) 
	min. 10,0m 

Innendørs skal ventelinjen være minst 3 meter bak skytelinjen. Ved bruk av store haller skal det også her settes opp publikumssperringer. 
 
 
Tenk sikkerhet! – også oppfattet sikkerhet
Selv om ting er innenfor regelverket i forhold til sikkerhetsavstanden kan man oppleve ting som utrygt fra skytelinjen om det foregår aktivitet bak mattene. 
 
   

Enkel metode på vinkling av bane for stevner ute, ved bruk av et 50 meter målebånd: 
Bruk formelen 3-4-5
Hvis man måler 40 m fram på banen og 30 meter langs skytelinja skal diagonalen                                             mellom punktene være 50 meter 

m
90
°

40
m
30
m

 . 
 	 	 
[bookmark: _Toc173467959]Plassering av skiver (ref. siste kapitler i regelverk C) 
 
Når det benyttes en eller to skiver på hver matte skal senter av skiven være plassert 130 cm over bakken (±5 cm) 
Innendørs kan 40 cm skivene plasseres på to rekker. Sentrum av skiven skal da være 100 og 162 cm over bakken (±2 cm) 
Toleransen på 90, 70 og 60m er ±30cm 
Toleransen på 50, 40, og 30m er ±15cm 
Toleransen på 25 og 18m er ±10cm 
 
Ved bruk av vertikale trippelskiver (40 cm) skal disse plasseres som følger: 
To skiver på venstre del av matten (A og C), et åpent felt på min. 10 cm, to skiver på høyre del av matten (B og D). Det skal maksimum være 2cm mellom blink A og C, samt B og D.  Ved bruk av vertikale trippelblinker 60 cm. er det bare plass til 2 skiver på matten. Skytter A og C skyter da på venstre skive og skytter B og D på høyre skive. Det skal være minimum 25cm mellom scoresonene på disse skivene. 
Til eliminering/finaler i Compoundklassene skal det fortrinnsvis brukes matter hvor blinkene blir stående i senter horisontalt på mattene. 
 
  
 






[bookmark: _Toc173467960]Premieutdeling 
 
a. Medaljer skaffes tilveie og betales av NBF 
b. Kongepokal og NBFs pokal skaffes til veie og betales av NBF 
c. Pokaler til øvrig premiering bekostes av arrangøren, men bestilles gjennom NBF (Premier kun til medaljører) 
 
 
Forbundsstyret har vedtatt følgende retningslinjer for premieutdelingen på NM: 
		
Rekkefølge, de yngste klassene skal ha sine utmerkelser først, seniorklassene til sist. 

Prosedyre for utdeling av medaljer og premier til klassene skal skje på følgene måte. 
 
NBFs President, eller dennes stedfortreder deler ut Kongepokal(er), NBF pokal(er) og medaljer. 
Klubbens representant deler ut individuelle pokaler. 
 
Prosedyre for hver enkelt klasse blir som følger:  
Bronsjemedaljør først på pallen, så sølv og gull til slutt.  
Disse får sine medaljer og evt. blomster, blir stående og får deretter sine individuelle premier. I Åpen Klasse (OC) skal alle deltagere ha premie (medalje). 
 
Vinnere av Kongepokal og NBF pokal skal deles ut under premieutdeling for den klassen den hører til i. Ianseo vil gi beskjed om hvilke klasse som skal ha det på resultatlisten. 
For oversikt over hvilke divisjoner og klasser som skal tildeles kongepokaler og forbundspokaler, se eget dokument. 
 
Plakett for beste klubb skal deles ut under medaljeseremonien. 

Tips og triks  
· Oppsett av premiebordet tar tid! Dette bør gjøres tidlig på dagen
· Pent antrekk på premieutdeling
· Krever minimum 3 personer pluss President (evnt stedfortreder) og speaker 
· Ianseo vil på forespørsel skrive ut rekkefølge for premiering som brukes som utgangspunkt for oppsett av premiebord 

 
 
[bookmark: _Toc173467961]Kiosk/Kantine 
 
For at det skal være enklere for de som skal selge kioskvarer å holde styr på hvem som skal betale for seg og ikke, kan det være fornuftig at man i Ianseo lager egne akkrediteringskort for NBF stab, dommere og tilsvarende som ikke skal betale, med fargekoder. På den måten slipper man å huske på navn og hvem som er hvem når det står kø med kunder i en pause eller en generelt stor pågang av kunder under arrangementet. Ikke alle har vipps, kiosken bør også kunne ta imot kontanter. (Kortleser er også ideelt)

